‘তিনি আমাদের বলেন, গাছটা লাগিয়ে আসো, পরে দেখা যাবে ওটাকে কী করে সংরক্ষণ করা যায়। সেদিনই আরেফিন সিদ্দিক স্যার এবং আমার মা সারা আরা মাহমুদ গাছটি লাগালেন। এরপর থেকে প্রথম দিকে প্রতি দিনই আমরা ওখানে যেতাম, গাছে পানি দিতাম, ঢাকা বিশ্ববিদ্যালয়ের কয়েকজন শিক্ষার্থী প্রতিনিয়ত গাছটির পরিচর্যা করেছেন, শহীদ মিনারে থাকা ছিন্নমূল শিশুরা গাছটিতে পানি দিয়েছে, পরিচর্যা করেছে, না হলে এ গাছ বাঁচতো না। ওদের প্রতি আমি কৃতজ্ঞতা জানাই, কৃতজ্ঞতা আরেফিন স্যারের প্রতি এবং সবুজপাতা’র প্রতিও। কারণ, সবুজপাতাকে আমি একবার আমার আবেদনটি জানাতেই তারা সেটি গ্রহণ করেছে এবং গাছটি লাগিয়েছে।’